Борис Младенов-Young
Защо земята с всеки Божи ден…

chitanka.info

Защо земята с всеки Божи ден

към себе си по-силно ме привлича?

Защо се чувствам все по-уморен,

а разумът ми фактите отрича?

Не ми се вярва и не ща да знам,

че в късната ми възраст е проблема,

че време е дошло да се предам

и истината тъжна да приема.

Залязва като слънце моят свят,

безкрайна нощ злокобен край вещае —

пред мен е пустош, мрак, небитие…

Земята-майка ме зове назад

в прегръдките си да ме приласкае,

приют и вечен мир да ми даде!

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.